Aina Mannerheim

Aina Johanna Mannerheim (o.s. Ehrnrooth; 17. heinäkuuta 1869 Nastola – 5. tammikuuta 1964 Tukholma) oli suomalainen laulaja, äänialaltaan mezzosopraano. Hän piti sortovuosien aikana vuosina 1899–1903 konsertteja kansanvalistustyön hyväksi Suomessa ja muualla Pohjoismaissa. Hänen puolisonsa oli vuodesta 1896 varatuomari, kreivi Carl E. J. Mannerheim.

Mannerheimin vanhemmat olivat protokollasihteeri Carl Albert Ehrnrooth ja kreivitär Lovisa (Louise) de Geer. Hän opiskeli laulua Saint-Yves Baxin ja Mathilde Marchesin oppilaana Pariisissa 1893–1896. Hän konsertoi kaikissa Pohjoismaissa. Hän muutti vuonna 1903 Ruotsiin, kun kenraalikuvernööri Nikolai Bobrikov karkotti hänen miehensä Suomesta.

Mannerheimin veljiä olivat vuorineuvos Georg Ehrnrooth, pankinjohtaja Axel Ehrnrooth ja professori Ernst Ehrnrooth.

Lähteet

Aiheesta muualla 
 

Suomalaiset laulajat
Mezzosopraanot
Ruotsinsuomalaiset henkilöt
Vuonna 1869 syntyneet
Vuonna 1964 kuolleet